ગુજરાતમાં મગફળીની 'આગ' કેવી રીતે લાગી?\nએક તરફ જ્યાં ગુજરાત પ્રદેશ કોંગ્રેસ કમિટીના પ્રમુખ અમિત ચાવડાએ સત્તારૂઢ ભાજપ પર આક્ષેપ મૂક્યો છે કે આ મગફળી કૌભાંડમાં 4000 કરોડ રૂપિયાની હેરાફેરી થઈ છે. 

તો સામે રાજ્યના ઉપ મુખ્યમંત્રી નીતિન પટેલે આ આરોપોને નકારી કાઢતા જણાવ્યું હતું કે, કોંગ્રેસ ભ્રામક આંકડા ફેલાવીને લોકોને ગુમરાહ કરવાની કોશિશ કરે છે. 

સરકારે ગુજરાત હાઈ કોર્ટના નિવૃત્ત જજના નેતૃત્વમાં એક તપાસ પંચ નીમ્યું છે. આ પંચ મગફળીના આ કથિત કૌભાંડની તપાસ કરશે. 

જોકે, ગૃહ રાજ્ય મંત્રી પ્રદીપસિંહ જાડેજાએ એ સ્વીકાર્યું છે કે, કેટલીક સહકારી મંડળીઓએ મગફળીની ખરીદીમાં ગેરરીતિ આચરી છે, પરંતુ સરકાર તેમને છોડશે નહીં.

શું છે સમગ્ર કૌભાંડ?

ગુજરાતમાં ૨૦૧૭માં વિધાનસભાની ચૂંટણી આવી રહી હતી અને એ સમયે ગુજરાતના ખેડૂતોને મગફળીના પૂરતા ભાવ મળતાં ન હતા.

કોંગ્રેસ ખેડૂતો માટે ટેકાના ભાવની માગણી કરી રહી હતી અને સરકાર માટે પણ સાપે છછુન્દર ગળ્યા જેવી સ્થિતિ હતી, કારણકે 2015ની જિલ્લા પંચાયત અને તાલુકા પંચાયતની ચૂંટણીમાં ભાજપને માર પડ્યો હતો અને પાટીદાર અનામત આંદોલને એમની હાલત ખરાબ કરી નાખી હતી.

મગફળી પકવનાર મોટા ભાગના લોકો પટેલ સમુદાયના મતદાતા હતા અને સૌરાષ્ટ્રની 48 બેઠકો પર તેમનું મતદાન નિર્ણાયક સાબિત થાય એવું હતું.

આ સ્થિતિમાં સરકારે પ્રતિ 20 કિલોગ્રામના 700 રૂપિયાના ભાવે વેચાતી મગફળીને પ્રતિ 20 કિલોગ્રામના 900 રૂપિયે ખરીદવાનું શરૂ કર્યું અને સૌરાષ્ટ્રની સહકારી મંડળીઓએ ખેડૂતો પાસેથી મગફળી ખરીદવાનું શરૂ કર્યું.

ગુજકોટ દ્વારા ખરીદાયેલી મગફળીના નાણાં નોડલ એજન્સી તરીકે નાફેડે ગુજકોટને આપવાનું શરૂ કર્યું, પરંતુ અહીં મોટી કમી એ હતી કે સરકારે ઉતાવળે ભાડે લીધેલા ગોદામોમાં સીસીટીવી નહોતા કે મગફળીને સલામત રાખવાની વ્યવસ્થા પણ નહોતી.

2 જાન્યુઆરી 2018માં ગાંધીધામના ગોદામમાં આગ લાગી અને મગફળી બળી ગઈ. 

આ અરસામાં 19 જાન્યુઆરીએ સૌરાષ્ટ્રના જૂનાગઢની બગડુની સહકારી મંડળીથી ગોદામમાં મગફળી ભરી ને જતી બે ટ્રક પોલીસે પકડી જેમાં માટી વાળી મગફળી હતી.

પણ આ કેસમાં ટ્રક ડ્રાઈવર અને ક્લીનરને ગુનેગાર ગણવામાં આવ્યા અને એ પછી મગફળીના ગોદામોમાં આગ લાગવાનો સિલસિલો શરૂ થઈ ગયો.

30 જાન્યુઆરીએ રાજકોટના મગફળીના ગોદામમાં આગ લાગી અને મગફળી બળી ગઈ. ૧૩ માર્ચે રાજકોટના ગોદામમાં આગ લાગી જેમાં મગફળીની સાથેસાથે મગફળી ભરવાના ખાલી ગુણી (બારદાન) પણ બળી ગયા.

19 એપ્રિલે  જામનગરના હાપામાં આગ લાગી જેમાં 350 ટન મગફળી...\n\ntl;dr:
ગુજરાતના રાજકારણમાં જે મામલો ચર્ચામાં છે એ છે મગફળીનું કૌભાંડ. સરકારે સહકારી મંડળીઓ પાસેથી ખરીદેલી મગફળીના આ કૌભાંડમાં તપાસનો વિષય એ બની ગયો છે કે, એ બોરીઓમાં સામાન્ય માટીવાળી મગફળી હતી કે પછી થોડીઘણી મગફળી ધરાવતી માત્ર માટી હતી.